kardosdrur/scandi-wiki huggingface dataset:
Viking Cycle Company

Viking Cycle Company var et engelsk cykelfirma. Grundlagt i 1908 i Wolverhampton som et cykelværksted, blev det producent og sponsor for et raceteam. Virksomheden lukkede i 1967; virksomheden blev købt og genoprettet som Viking Cycles, en samler i Derry, Nordirland. Mærket blev senere solgt til Avocet Sports fra Manchester, som importerede cykler til England under Vikings navn. Efter erhvervelsen af Avocet af det indiske selskab Hero Cycles er mærkenavnet blevet brugt af dets Insync Bikes-afdeling.

Historie 
Alfred Victor Davies startede i 1908 med at reparere cykler for at supplere sin løn som jernbanemand og fortsatte med det på fuld tid, da han blev beordret til at stoppe, fordi regler forbød andet job. Omkring 1935, efter to gange at have flyttet og erhvervet en ekstra bygning til værkerne, begyndte virksomheden at fremstille rammer snarere end blot at samle cykler. /Viking.htm "The Viking Cycle Company", Wolverhampton History and Heritage Website, hentet den 17. november 2014.  Alfred Davies blev efterfulgt af hans søn, Reg Davies, der registrerede virksomheden som Viking Cycles Limited i 1939.   I løbet af den anden verdenskrig producerede virksomheden ammunition.

Efter krigsproduktionen steg fra ca. 800 cykler om året i slutningen af 1940'erne til mere end 20.000 i 1963, hvilket gjorde Viking til byens største nogensinde cykelproducent.  Virksomheden diversificerede sig til lette racercykler og begyndte Viking road racer-team i 1948, administreret af tidligere Wolverhampton Wheeler Bob Thom, som senere også blev salgschef. På sit produktionshøjde i midten af 1960'erne , virksomheden beskæftigede omkring 70 ansatte.

I august 2015 købte Hero Cycles, et indisk selskab ejet af Pankaj M Munjal, en majoritetsandel i Avocet. Hero har lanceret Viking Cycles-mærket  der skal sælges under deres nye Det britiske og europæiske mestermærke Insync Bikes.

Referencer

Eksterne links (på engelsk) 
 Viking Cycles
 Insync Bikes

Køretøjsproducenter fra Storbritannien
Etableret i 1908
Wolverhampton
Cykelproducenter
Jeppe Druedahl

Jeppe Druedahl (født 18. marts 1986) er en dansk økonomisk forsker og debattør. Han er lektor på Økonomisk Institut ved Københavns Universitet. Hans forskningsområde ligger indenfor makroøkonomi med anvendelse af mikroøkonomiske data. Han har ved en række lejligheder deltaget i den offentlige økonomisk-politiske debat om emner som finanskrisen, klimaøkonomi og den nyeste udvikling indenfor økonomisk forskning. Han er fast kommentator i dagbladet Information. Under coronakrisen i 2020 har han optrådt i en række medier med forklaringer af krisens økonomiske konsekvenser.

Karriere 

Jeppe Druedahl er uddannet i økonomi ved Københavns Universitet, hvor han blev bachelor i 2010, cand.polit. i 2013 og ph.d. i 2016. Han har fortsat sin forskerkarriere samme sted som postdoc 2016-18, tenure-track adjunkt 2019-20 og lektor fra 2020. Han er tilknyttet forskningscenteret Center for Economic Inequality and Behavior (CEBI). Han har bl.a. undervist i mikroøkonomi, makroøkonomi og forskellige programmeringsfag indenfor økonomi. 

I 2020 modtog han undervisningsprisen "Den Usynlige Hånd", uddelt en gang årligt af Socialøkonomisk Samfund til årets bedste underviser.

Forskning 

Druedahls forskning er centreret om makroøkonomiske problemstillinger belyst ved hjælp af mikroøkonomiske data med særlig fokus på forbrugs- og opsparingsbeslutninger. Bl.a. har han sammen med Thomas H. Jørgensen skrevet forskningsartiklen "Can Consumers Distinguish Persistent from Transitory Income Shocks?" til tidsskriftet Economic Journal. Her belyses ved hjælp af paneldata, hvor godt forbrugere kan skelne mellem permanente og midlertidige indkomststød, hvilket har betydning for at kunne estimere forbrugskvoter korrekt.

Deltagelse i den offentlige debat 

Druedahl har ved en række lejligheder taget del i den offentlige debat om emner indenfor økonomisk forskning og økonomisk politik. Han er blevet interviewet i pressen om bl.a. årsagerne til finanskrisen, om de senere års nytænkning indenfor makroøkonomisk forskning og om økonomisk ulighed. Han har skrevet kronikker og kommentarer om en række emner som moderne monetær teori og farerne både ved for høj statsgæld og ved "statsgældfobi", om klimaøkonomi, tendensen til stigende monopolmagt i USA, om kritik af mainstream-økonomi og om øremærket forældreorlov.

Under coronakrisen i 2020 er han bl.a. blevet brugt som ekspert på viden om coronakrisens økonomiske konsekvenser.

Kilder

Eksterne henvisninger 

 Jeppe Druedahls hjemmeside ved Københavns Universitet
 Jeppe Druedahls blog på altandetlige.dk, hjemmeside for de økonomistuderende på Københavns Universitet 

Økonomer fra Danmark
Debattører fra Danmark
Ansatte ved Københavns Universitet
Danskere i 2000-tallet
Nygård (efternavn)

Nygård er et norsk efternavn.
Kendte personer med dette efternavn omfatter:
 Jesper Nygård (født 1961), dansk foreningsformand 
 Petri Nygård (født 1975), finsk rapper
 S. Nygård (1869–1964), dansk arkivar

Se også 
 Nygaard

Kildehenvisninger 

Norske efternavne
Lars Aagaard

Lars Aagaard Møller (født 13. august 1967 i Odense) er en dansk erhvervs- og organisationsmand og siden 15. december 2022 klima-, energi- og forsyningsminister i SVM-regeringen. 

Han var fra 2009 til 2022  adm. direktør for brancheorganisationen Dansk Energi. Han blev tilskrevet en stor del af æren for, at Dansk Energi er blevet en vigtig aktør i dansk energipolitik, men fortsatte ikke, da organisationen skiftede navn til Green Power Danmark i forbindelse med en fusion med to mindre brancheforeninger for vind- og solenergi.

Karriere 

Aagaard er uddannet cand.scient.adm. fra RUC i 1994. Han har været ansat på Teknologisk Institut og som embedsmand i Økonomi- og Erhvervsministeriet og siden været leder af DI's miljø- og energiafdeling. I 2006 blev han ansat i Dansk Energi som organisationens vicedirektør. I 2009 blev han direktør for organisationen. Ifølge en portrætartikel på Altinget.dk har organisationen i hans tid bevæget sig over i "superligaen for interessevaretagelse", når der diskuteres dansk energi- og klimapolitik.

Den 15. december 2022 blev Aagaard hentet ind som Klima-, Energi- og Forsyningsminister i den nye SVM-regering.
Han var da ikke medlem af Folketinget.

Energipolitik 

Aagaard er en fremtrædende debattør indenfor dansk energipolitik, hvor han beskrives som en vidende lobbyist, der mestrer det politiske spil. Han har således bl.a. deltaget i debatten om omkostningerne ved Danmarks grønne omstilling og om det danske energiafgiftssystem.

Tillidsposter 

Aagaard sidder i bestyrelsen for Velux Danmark og er næstformand for bestyrelsen for Teknologisk Institut. Han er medlem af energifondens bestyrelse og af bestyrelsen for Eurelectric - energibranchens europæiske paraplyorganisation. I 2017 fik han plads i Det Miljøøkonomiske Råd, da Dansk Energi fik et selvstændigt sæde i rådet.

Baggrund 

Lars Aagaard bor i Dragør og er far til to piger. Han har i sine yngre dage været aktiv i Det radikale Venstre.

Kilder 

Erhvervsfolk fra Danmark
Personer fra Odense
Regeringen Mette Frederiksen II
Danske ministre fra Moderaterne
Aachentraktaten (flertydig)

Der har gennem tiden været indgået flere traktater i Aachen ():
 Pax Nicephori, somme tider kaldet Aix-la-Chapelle-traktaten i 812, hvorved det Byzantinske Rige anerkendte Det Carolingske Rige
 Aachentraktaten (1668) markerede afslutningen på Devolutionskrigen
 Aachentraktaten (1748) markerede afslutningen på Den østrigske arvefølgekrig
 Aachentraktaten, officielt navn Traktat om tysk-fransk samarbejde og integration, blev indgået i 2019 som en bilateral aftale mellem Frankrig og Tyskland
Sankt Olavs Kilde

Sankt Olavs Kilde er en tidligere kilde, som ligger umiddelbart ud til Østbyvej syd for Skuldelev. Den fremstår i dag som en 2 m dyb kvadratisk brønd, sat af store kampesten.

Kilden var i middelalderen meget besøgt for dens helbredende vand. Her blev desuden holdt kildemarkeder indtil midten af 1800-tallet. Lige ved den udtørrede kilde er opstillet en gammel pengeblok og rundt om selve kilden står lindetræer. Anlægget blev fredet i 1952 .

Sagnet fortæller at da kong Olav engang sejlede på Roskilde Fjord sprang en troldkvinde frem og råbte: Sankt Olav med dit røde skæg, du sejler for nær min kældervæg. Kongen blev vred og råbte tilbage: Hør du kælling med rok og ten, her skal du sidde og blive en sten. Han satte derefter skibet så hårdt mod land, at der blev en kløft i Skuldelev Ås, hvor der sprang en kilde frem. Troldkællingen blev til en sten.

Referencer 

Kilder i Danmark
Frederikssund Kommunes geografi
Nygaard

Nygaard er et dansk og norsk efternavn. Det er et efternavn afledt af et stednavn, i dette tilfælde fra en af de mange såkaldte bondegårde.
Kendte personer med dette efternavn omfatter:

 An-Magritt Wibell Nygaard-Ech, dansk-norsk forfatter og freelanceskribent
 Anna Nygaard (født 1991), færøsk sanger
 Arne Noe-Nygaard (1908–1991), dansk geolog
 Axel Nygaard (1845–1924), dansk tegner
 Brian Nygaard (født 1974), dansk iværksætter og skribent
 Camilla Martin Nygaard (født 1974), tidligere dansk badmintonspiller
 Daniel Mørup Nygaard (født 1997), dansk floorballspiller
 Finn Nygaard (født 1955), dansk grafisk designer og kunstner
 Frederik Nygaard (1845–1897), dansk præst og historisk
 Fredrik Nygaard (1897–1958), dansk forfatter
 Jakob Bech Nygaard (1911–1988), dansk forfatter
 Jakob Fals Nygaard (født 1992), dansk skuespiller
 Jens Nygaard Knudsen (1942–2020), dansk legetøjsdesigner
 Knud Nygaard (1898–1979), dansk fodboldspiller og læge
 Kristen Nygaard (1926–2002), norsk matematiker, datalog og politiker
 Kristen Nygaard Kristensen (født 1949), dansk tidligere fodboldlandsholdsspiller
 Marc Nygaard (født 1976), dansk tidligere fodboldspiller
 Marius Nygaard (1838–1912), norsk filolog
 Mia Nygaard Hansen (født 1981), dansk håndboldmålmand
 Nanna Noe-Nygaard (født 1940), dansk geolog 
 Niels Nygaard (født 1953), dansk tidligere langdistanceløber
 Ronnie Nygaard (født 1969), dansk langdistanceløber, dansk kitesurfer og tidligere fodboldspiller
 Ruben Nygaard (født 1986), dansk fodboldspiller
 Vilhelm Nygaard (1872–1936), dansk socialdemokratisk politiker og fagforeningsmand
 William Nygaard (den ældre) (1865–1952), norsk forlægger og politiker
 William Nygaard (den yngre) (født 1943), norsk forlægger

Se også 
 Nygård (efternavn)

Kildehenvisninger 

Danske efternavne
Norske efternavne
Abby Hatcher

Abby Hatcher er en canadiske tv-serie produceret for tv-kanalen Nickelodeon af Rob Hoegee.

Handling 

Serien følger en intelligent og energisk syv år gammel pige ved navn Abby Hatcher og hendes nye venner, Fuzzlies. Fuzzlies er væsner, der bor i hendes families hotel. Sammen med sin bedste Fuzzly ven Bozzly, går Abby på vilde eventyr for at ordne Fuzzly uheld og hjælpe dem på enhver måde hun kan.

Referenser

Eksterne henvisninger 
 

Animerede tv-serier fra Canada
Tv-programmer fra Nickelodeon
Tv-programmer fra Nick Jr.
Canadiske tv-serier fra 2010'erne
Canadiske tv-serier fra 2020'erne
Vestrefjorden

Vestrefjorden er en fjordarm af Midfjorden i Haram kommune på Sunnmøre i  i Møre og Romsdal fylke i Norge. Fjorden går 3,5 kilometer mod syd til gården Vestre. Bygden Vestrefjord ligger i fjorden, som har indløb mellem Båtsteinen i vest og Eikeneset i øst. På østsiden af fjorden ligger blandt andet gårdene Eik og Byrkjevoll. På vestsiden ligger gården Langset.

Fylkesvej 661 går langs hele fjorden. Fjorden er omtrent 400 meter bred og dybden er 26 meter på det dybeste.

Langs fjorden kan man se tydelige spor efter den sidste istid. 40 de Geer-moræner ligger på rad og række langs hele fjorden.

Afgrænset af et smalt tidevandssund, er den inderste del af fjorden en brakvandsdam. Her er store områder tørlagt ved lavvande. Videre udover fjorden er der flere fjordtærskler.

Om foråret kommer der som regel   store mængder sild  ind i Vestrefjorden og gyder.

Kilder og henvisninger 

Fjorde i Møre og Romsdal

Ålesund
Ana-Maria Crnogorčević

Ana-Maria Crnogorčević (født 3. oktober 1990) er en kvindelig schweizisk fodboldspiller, der spiller som forsvar for FC Barcelona i Primera División og Schweiz' kvindefodboldlandshold, siden 2009.

Hun skiftede i december 2019 til den spanske storklub FC Barcelona.

Hun fik debut på det schweiziske A-landshold i August 2010, i en venskabskamp mod . Hun har pr. 2020, scoret. 59 mål og spillet 119 kampe for landsholdet.

Crnogorčević er flere gange, sammen med landsholdskollegaen Ramona Bachmann, blevet udråbt som en af Schweiz' største fodboldtalenter.

Meritter 
 Schweizer Cup: Vinder i 2009
 Nationalliga A topscorer i 2009
 DFB-Pokal: Vinder i 2014
 UEFA Women's Champions League: Vinder i 2015

Referencer

Eksterne henvisninger 
 
 

Kvindelige fodboldspillere fra Schweiz
Kvindelige fodboldlandsholdsspillere fra Schweiz
Fodboldspillere fra FC Barcelona Femení
Aura (Norge)

Aura er en flod i Molde Kommune i Møre og Romsdal fylke, Norge. Den starter fra Aursjøen- søen i bjergene i Romsdalsalperne og løber først mod vest og derefter nordvest gennem landsbyen Eikesdalen, før den til sidst løber ud i den store sø Eikesdalsvatnet . 

Floden er 25,3 lang og har et afvandingsområde på 842,43 km².  Under naturlige forhold ville floden have en gennemsnitlig vandstrøm ved mundingen på 27,34 m³/sekund, men dette er meget reduceret på grund af vandkraftanlæg. I 1950'erne blev både hovedfloden og de fleste bifloder overført til Aura-kraftværket i Sunndal Kommune.

Referencer 

Vandløb i Møre og Romsdal
Molde
Vanessa Bernauer

Vanessa Bernauer (født 23. marts 1988) er en kvindelig schweizisk fodboldspiller, der spiller som midtbane for Roma i Serie A og Schweiz' kvindefodboldlandshold, siden 2006.

Hun har siden Juli 2018, spillet for den italienske storklub Roma.

Hun fik debut på det schweiziske A-landshold i 25. februar 2006, som 17 årig, i en testkamp mod . Hun har pr. 2020, scoret. 59 mål og spillet 119 kampe for landsholdet.

Meritter 

FC Zürich

 Nationalliga A: Vinder (3) 2007-2008, 2008-2009, 2009–2010
 Schweizer Cup: Vinder (1) 2006-2007

Levante UD

 L'Alcúdia International Football Tournament: Vinder (3) 2011, 2012, 2013
 Pyrénées Cup: Vinder (1) 2012
 Sport Mundi Tournament: Vinder (1) 2010

Wfl Wolfsburg

 Bundesliga: Vinder (1) 2016-2017
 DFB Pokal: Vinder (3) 2014-15, 2015-16, 2016-17

Referencer

Eksterne henvisninger 
 
 

Kvindelige fodboldspillere fra Schweiz
Kvindelige fodboldlandsholdsspillere fra Schweiz
Fodboldspillere fra VfL Wolfsburg (kvinder)
Adriana Leon

Adriana Kristina Leon (født 2. oktober 1992) er en kvindelig schweizisk fodboldspiller, der spiller som midtbane for West Ham United i FA Women's Super League og Canadas kvindefodboldlandshold, siden 2012.

Hun har siden Janaur 2019, spillet for den engelske storklub West Ham United, hvor hun også fik Matt Beard som cheftræner, efter tiden i Boston Breakers.

Hum har tidligere spiller for Seattle Reign FC, Boston Breakers, Chicago Red Stars, Western New York Flash i NWSL og schweiziske FC Zürich Frauen.

Referencer

Eksterne henvisninger 
 
 

Kvindelige fodboldspillere fra Schweiz
Fodboldspillere fra West Ham United F.C. Women
Deltagere for Canada ved sommer-OL 2020
Fodboldspillere ved sommer-OL 2020
Olympiske mestre fra Canada
Medaljevindere ved sommer-OL 2020
Romsdalsalperne

Romsdalsalperne (norsk  Romsdalsalpene) er en bjergkæde som omkranser Romsdalen i Møre og Romsdal  fylke i Norge. Den ligger hovedsageligt i  Rauma, Molde og Fjord kommuner.

Blandt de kendte landemærker i dette naturskønne område er både Trollstigen og Trollveggen, samt de højeste bjergtoppe:

 Store Venjetinden, , det højeste fjeld i Romsdalsalperne
 Store Trolltinden, 
 Romsdalshornet, 
 Klauva, 
 Kyrkjetaket,

Kilder og henvisninger

 www.romsdalsalpene.com

Bjerge i Møre og Romsdal
Romsdal
Store Venjetinden

Store Venjetinden (eller sommetider Store Vengetinden ) er et bjerg i Rauma kommune i Møre og Romsdal fylke i Norge. Det ligger ca. 3 kilometer nordøst for bjerget Romsdalshornet, cirka 4 kilometer øst for floden Rauma og europavej E136 og ca. 10 kilometer sydøst for byen Åndalsnes.

Den første bestigning var via den nordøstlige ryg i 1881 af William Cecil Slingsby og Johannes Vigdal. Den første bestigning via den vestlige ryg var i 1930 af Erik Heen og Karl Oshaug.

Kilder og henvisninger 

Bjerge i Møre og Romsdal
Rauma
Twinwood Festival

Twinwood Festival er en årlig vintage musik- og dansefestival, der afholdes over tre dage i forbindelse med bankfridagen i august, hvilket er den sidste mandag i måneden, på Twinwood Arena i Clapham i Bedfordshire, England.

Historie 
Twinwood Festival afholdes på den tidligere RAF Twinwood Farm Airfield i Clapham, Bedfordshire, England. Glenn Miller og hans ÅF band optrådte udendørs på RAF Twinwood den 27. august 1944. Scenen var en trailer og publikum bestod af personel fra RAF, der arbejdede på RAF Twinwood. Senere samme år, den 15. december, forsvandt Miller under en flyvning med en Norseman-flyvemaskine.

Efter anden verdenskrig blev RAF Twinwood nedlagt, og stedet stod stort set urørt. I 1989 blev firmaet Twinwood Events etableret, og og en restuarering af Twinwood Control Tower blev påbegyndt. Her åbnede Glenn Miller Museum. I 2002 blev der afholdt en hyldestkoncert til Glenn Miller concert for at mærkere færdigørelsen af renoveringen. Koncerten fik stor succes, hvilket fik startet festivalen under navnet Glenn Miller Festival.

Siden 2002 er festivalen vokset betydeligt. I 2007 blev navnet ændre ttil det nuværende Twinwood Festival for at afspejle den bredere genre af musi, der blev opført på festivalen. Balndt de grupper, der har optrådt på festivalen er The John Miller Orchestra, The Glenn Miller Orchestra, The Syd Lawrence Orchestra, Chris Smith and his String of Pearls Orchestra, King Pleasure and the Biscuit Boys, The Jive Aces, Blue Harlem, Bill Baker's Big Band Sticky Wicket and His Swing Band, The Kings Cross Hot Club, The RCA band, the Mike Sanchez band, og Max Raabe med Palast Orchester.

I 2008 havde festivalen fire scener, med hver deres trædansegulv foran. I 2010 blev der tilføjet yderligere et dansegulv.

Referencer

Eksterne henvisninger 
 
 Glenn Miller Museum website

Bedfordshire
Musikfestivaler i England
Etableret i 2002
Crombie

Crombie kan henvise til flere artikler

 Alexander Crombie (1762–1840), britisk læer, filosof og presbyterianistisk præst
 Alistair Cameron Crombie (1915–1996), australsk historiker
 Bonnie Crombie (født 1960), canadisk politiker og borgmester af Mississauga, Ontario
 David Crombie (født 1936), canadisk politkker
 Blake Crombie, fiktiv karakter i sæbeoperaen Shortland Street fra New Zealand
 Ed Crombie (født 1945), canadisk racerkører
 Jamie Crombie (født 1965), amerikans-canadisk squashspiller
 John Crombie, grundlægger af Crombie Mills tøjmærke
 Jonathan Crombie (1966-2015), canadisk skuespiller
 Noel Crombie (født 1953), musiker og medlem af Split Enz
 Tony Crombie (1925–1999), engelsk jazztrommeslager og bandleder
 Thomas Crombie Schelling (1921–2016), amerikansk økonom

Other things named Crombie
 Crombie (tøjmærke), handelsnavnet for tøj fremstillet af J&J Crombie
 Crombie Settlement, en canadsisk by i Victoria County, New Brunswick
 Crombie, Fife, landsby i Firth of Forth, Skotland
 Crombie REIT, canadisk ejendomsvirksomhed
 DM Crombie, ammunitionsdepot i Firth of Forth, Skotland
Rødvenfjorden

Rødvenfjorden er en fjord i Rauma kommune i  Møre og Romsdal fylke i Norge. Den er en arm der går mod syd fra Langfjorden. Bygderne Eidsbygda og Saltkjelneset ligger længst  mod syd i Rødvenfjorden. Bygden Rødven ligger længere ude på vestsiden. Bygden Holmenstranda ligger på østsiden. Bygden Åfarnes ligger på østsiden, helt ude  ved Langfjorden, og her fra   går der færge over til Sølsnes i Molde kommune.

Kilder og henvisninger 

Fjorde i Møre og Romsdal

Rauma
Vild Sommer

Vild sommer er titlen på en kort webserie, der er produceret af Nordisk Film udgivet i år 2018. Serien består af to sæsoner, hver med seks afsnit, og hvert afsnit med en varighed omkring fem minutter. Seriens første episode "Billetten" blev publiceret d. 28. maj 2018 på TV2 Play, og første afsnit i anden sæson udkom allerede d.11. juni 2018. Det er endnu uvist, om der kommer en tredje sæson.

Serien handler om norske Ida, der er hemmeligt forelsket i veninden Simones kæreste, Frederik. I hovedrollerne findes Kristine Thorp som Ida, Ida Niegaard som Simone og Lasse Steen Jensen som Frederik, og serien er instrueret af Daniel Kragh-Jacobsen.

Serien forsøger at vise almindelige ungdomsproblematikker, som seerne kan genkende fra deres egne liv - eksempelvis Idas moralske dilemma i forhold til om hun skal vælge venskabet med Simone eller et forhold med Frederik.

Medvirkende 
 Kristine Kujath Thorp
 Lasse Steen Jensen
 Ida Niegaard
 Kasper Løfvall Stensbirk

Handling 

I første sæson møder vi den norske Ida, der bor sammen med veninden Simone i en lejlighed i København. Simone har en billet til Roskilde Festival, som hun vil forære Ida. Simone vil ikke med til festivalen, da hendes ekskæreste, Frederik, skal bo i samme camp. Ida vælger at tage med til festivalen, hvor Frederik erklærer sin kærlighed til hende og de er sammen. Da festivalen slutter finder Simone og Frederik sammen igen og Ida ved ikke hvad hun skal gøre.

I anden sæson genoptager Ida og Frederik Roskildeflirten, på trods af at han stadig er kærester med Simone. Ida er forelsket i Frederik, men samtidig er Simone hendes gode veninde. Af ren og skær dårlig samvittighed ender Ida med at flytte ud af lejligheden, og ved ikke om hun skal fortælle Simone om hende og Frederik.

Modtagelse 
I en anmeldelse fra SOUNDVENUE, skriver Jannie Dahl Astrup ”’VILD SOMMER’: ROSKILDE, LIDERLIGHED OG UBESLUTSOMHED I TV 2’S FINE WEBSERIE’”, hvor hun giver serien 4 ud af 6 stjerner. Hun kalder den norske skuespiller Kristine Thorp, som spiller Ida, for naturlig og ret så betagende. Astrup sammenligner Thorp med den norske SKAM-skuespiller Josefine Frida Pettersen, som spiller Noora, hvor hun kalder skuespillet for seriens klare emotionelle trumfkort.

Det, der trækker serien ned for Astrup, er den selvsagte idiotagtige Frederik, som nager hende fra start til slut. Astrup mener, at fortællingen om to unge, kloge, charmerende kvinder i start 20’erne, som ikke taler om andet end denne, som Astrup beskriver ham, ”kæreste/ekskæreste/hemmelig festivalflirt” er en kende for urealistisk. Astrup mener, at Idas fortælling om en norsk pige i den danske hovedstad, ville være spændende og fascinerende nok i sig selv. 

Alligevel mener Astrup, at instruktør og medforfatter Daniel Kragh-Jacobsen har fingeren på pulsen når det drejer sig om ungdomsproblematikker og moralske skrupler, og hvad Astrup beskriver som 20’ernes tilstand imellem ubeslutsomhed, liderlighed og sult på livet.

Referencer 

Tv-serier fra Danmark
Heino Kaski

Heino Wilhelm Daniel Kaski (født 21. juni 1885 i Pielisjärvi, død 19. september 1957 i Helsingfors, Finland) var en finsk komponist, violinist, lærer og pianist.

Kaski studerede violin og komposition på Filharmoniens Orkester Skole i Helsinki hos bl.a. Erkki Melartin. Studerede komposition videre i Berlin hos Paul Juon. Han har skrevet en vigtig symfoni i H-mol, orkesterværker, kammermusik, 4 orkestersuiter, sonater, og klaver stykker, sidst nævnte som han nok er mest kendt for.
Kaski underviste som lærer i komposition på forskellige skoler i Helsinki. Han komponerede i en melodisk stil.

Udvalgte værker 

 Symfoni (i H-mol) (1914-1919) - for orkester
 4 Orkestersuiter (?) - for orkester
 Violinsonate (1920) - for violin
 Cellosonate (1923) - for cello

Eksterne henvisninger 
 om Heino Kaski på www.musicweb-international.com

Komponister fra Finland
Violinister
Pianister
Lærere